

ประกาศโรงเรียนเจียรวนนท์อุทิศ 2

เรื่อง ประกาศรับสมัครบุคคลเพื่อเลือกสรรเป็นพนักงานราชการทั่วไป ตำแหน่งครูผู้สอน

--------------------------

ด้วยโรงเรียนเจียรวนนท์อุทิศ 2 ตำบลวังหมี อำเภอวังน้ำเขียว จังหวัดนครราชสีมา สังกัดสำนักงานเขตพื้นที่การศึกษาประถมศึกษานครราชสีมา เขต 3ประสงค์จะรับสมัครบุคคลเพื่อจัดจ้างเป็นพนักงานราชการทั่วไปตำแหน่งครูผู้สอน ฉะนั้นอาศัยอำนาจตามประกาศคณะกรรมการบริหารพนักงานราชการ เรื่องหลักเกณฑ์วิธีการและเงื่อนไขการสรรหาและเลือกสรรพนักงานราชการ และแบบสัญญาจ้างของพนักงานราชการและแบบสัญญาจ้างของพนักงานราชการ2559ลงวันที่ 5สิงหาคม2559และคำสั่งสำนักงานคณะกรรมการการศึกษาขั้นพื้นฐานที่ 1626/2551 เรื่อง มอบอำนาจการปฏิบัติราชการแทนเกี่ยวกับพนักงานราชการ ลงวันที่ 22 ธันวาคม 2551 ซึ่งให้ผู้อำนวยการสถานศึกษาปฏิบัติราชการแทนเลขาธิการคณะกรรมการการศึกษาขั้นพื้นฐานสำหรับพนักงานราชการในสถานศึกษา จึงประกาศรับสมัครบุคคลเพื่อสรรหาและเลือกสรรเป็นพนักงานราชการทั่วไป โดยมีรายละเอียดดังต่อไปนี้

**1. ชื่อตำแหน่ง กลุ่มงาน และรายละเอียดการจัดจ้างงาน**

**ชื่อตำแหน่ง** ตำแหน่งครูผู้สอน วุฒิปริญญา กลุ่มวิชาฟิสิกส์

**กลุ่มงาน** บริหารงานทั่วไป

**ค่าตอบแทน** เดือนละ 18,000 บาท

**ตำแหน่งว่าง** จำนวน 1 อัตรา มีรายละเอียดดังนี้

กลุ่มวิชาเอกฟิสิกส์ จำนวน 1 อัตรา

**ระยะเวลาจ้าง** ตั้งแต่วันที่ทำสัญญา –30 กันยายน 2559

**สิทธิประโยชน์** ตามระเบียบสำนักนายกรัฐมนตรี ว่าด้วยพนักงานราชการ พ.ศ. 2547

**ระยะเวลาจ้าง**  ให้เป็นไปตามสัญญาจ้าง ทั้งนี้ไม่เกินปีงบประมาณ 2559

**ขอบข่ายงานที่ให้ปฏิบัติ** ปฏิบัติงานเกี่ยวกับ

1. ปฏิบัติงานเกี่ยวกับการจัดการเรียนสอน และส่งเสริมการเรียนของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ

2. จัดอบรมสั่งสอนและจัดกิจกรรมเพื่อพัฒนาผู้เรียนให้เป็นผู้มีคุณลักษณะที่พึงประสงค์

3. ปฏิบัติงานวิชาการของสถานศึกษา

4. ปฏิบัติงานเกี่ยวกับการจัดระบบดูแลช่วยเหลือนักเรียน

5. ปฏิบัติงานประสานความร่วมมือกับผู้ปกครองและบุคคลในชุมชนเพื่อพัฒนาผู้เรียนตามศักยภาพ

6. ปฏิบัติงานอื่นตามที่ได้รับมอบหมาย

**2. คุณสมบัติทั่วไป และคุณสมบัติเฉพาะตำแหน่งของผู้สมัครเข้ารับการสรรหาและเลือกสรรเป็นพนักงานราชการทั่วไป**

**2.1 คุณสมบัติทั่วไป**

1) มีสัญชาติไทย

2) อายุไม่ต่ำกว่า18 ปี

3) ไม่เป็นบุคคลล้มละลาย

4) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือนพ.ศ. 2535 และไม่เป็นผู้บกพร่องในศีลธรรมอันดีงามจนเป็นที่รังเกียจของสังคม

5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค

การเมือง

6) ไม่เป็นผู้ต้องโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญาเว้นแต่โทษสำหรับความผิดที่ได้กระทำโดยประมาท หรือความผิดลหุโทษ

7)ไม่เป็นผู้ถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐรัฐวิสาหกิจ พนักงานหรือลูกจ้างของราชการส่วนท้องถิ่น

**2.2 คุณสมบัติเฉพาะตำแหน่ง**

1) มีวุฒิไม่ต่ำกว่าปริญญาตรีทางการศึกษา หรือทางอื่นที่ ก.ค.ศ. กำหนดให้เป็นคุณสมบัติ เฉพาะสำหรับตำแหน่งข้าราชการครูและบุคลากรทางการศึกษา สังกัดสำนักงานคณะกรรมการการศึกษาขั้นพื้นฐาน

2)เป็นผู้มีใบประกอบวิชาชีพครู หรือหลักฐานที่ใช้แสดงในการประกอบวิชาชีพครูตามที่ คุรุสภาออกให้เพื่อปฏิบัติหน้าที่สอน

**3. ประกาศรับสมัคร** ระหว่างวันที่ 15 – 19สิงหาคม2559

**4. การรับสมัคร**

**4.1 วัน เวลา และสถานที่รับสมัคร**

ให้ผู้ที่ประสงค์จะสมัคร ขอและยื่นใบสมัครด้วยตนเองได้ที่โรงเรียนเจียรวนนท์อุทิศ 2

ตำบลวังหมี อำเภอวังน้ำเขียว จังหวัดนคราชสีมา ตั้งแต่ **วันที่ 22 - 28สิงหาคม 2559**

**เวลา 08.30–16.30 น. ในเวลาราชการ ไม่เว้นวันหยุดราชการ**

**4.2หลักฐานที่ต้องยื่นพร้อมใบสมัคร**

1) รูปถ่ายหน้าตรงไม่สวมหมวก และไม่สวมแว่นตาดำ ขนาด 1.5 นิ้ว ถ่ายไม่เกิน

6 เดือน และถ่ายครั้งเดียวกัน จำนวน 3 รูป

2) คุณวุฒิการศึกษา เช่น ปริญญาบัตร และระเบียนแสดงผลการเรียน ที่แสดงว่าเป็นผู้มีวุฒิการศึกษาตรงกับตำแหน่งที่สมัคร ฉบับจริง และสำเนาภาพถ่ายจำนวน 1 ฉบับ โดยจะต้องสำเร็จการศึกษาและได้อนุมัติจากผู้มีอำนาจภายในวันปิดรับสมัคร

3) ใบอนุญาตประกอบวิชาชีพครู หรือใบอนุญาตปฏิบัติการสอน หรือหนังสือรับรองสิทธิซึ่งออกโดยคุรุสภา

4) บัตรประจำตัวประชาชน และสำเนาทะเบียนบ้าน พร้อมสำเนาภาพถ่ายจำนวนอย่างละ 1 ฉบับ ทั้งนี้ ในสำเนาภาพถ่ายหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อกำกับด้วย

5) ใบรับรองแพทย์ซึ่งออกโดยสถานพยาบาลของทางราชการไม่เกิน 1 เดือน

6) หลักฐานอื่น เช่น ใบสำคัญการเปลี่ยนชื่อตัว ชื่อสกุล ทะเบียนสมรส (ในกรณีที่หลักฐานในการสมัครไม่ตรงกัน) พร้อมสำเนาภาพถ่าย อย่างละ 1 ฉบับ

**4.3 เงื่อนไขในการรับสมัคร**

ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเอง

ว่าเป็นผู้มีคุณสมบัติเฉพาะสำหรับตำแหน่งตรงตามประกาศสมัครจริง และจะต้องกรอกรายละเอียดต่างๆในใบสมัคร

พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าในกรณีใดๆ หรือวุฒิการศึกษาไม่ตรงตามคุณวุฒิของตำแหน่งที่สมัครเข้ารับการสรรหาและเลือกสรร อันมีผลทำให้ผู้สมัคร ไม่มีสิทธิเข้ารับการสรรหาและเลือกสรรตามประกาศรับสมัครดังกล่าวให้ถือว่าการรับสมัครและการได้เข้ารับการเลือกสรรครั้งนี้เป็นโมฆะสำหรับผู้สมัครนั้น จะเรียกร้องสิทธิใดๆไมได้ทั้งสิ้น

**5.การประกาศรายชื่อผู้มีสิทธิเข้ารับการประเมินสมรรถนะ ดังนี้**

โรงเรียนเจียรวนนท์อุทิศ 2 จะประกาศรายชื่อผู้มีสิทธิการเข้ารับการเลือกสรรและกำหนดวันเวลาสถานที่ในการประเมินสมรรถนะภายในวันที่ **29สิงหาคม 2559** ณ โรงเรียนเจียรวนนท์อุทิศ 2 ตำบลวังหมี อำเภอวังน้ำเขียว จังหวัดนครราชสีมา หรือเว็บไซต์สำนักงานเขตพื้นที่การศึกษาประถมศึกษานครราชสีมา เขต 3

**6. หลักเกณฑ์และวิธีการสรรหาและเลือกสรร**

โรงเรียนเจียรวนนท์อุทิศ 2 จะพิจารณาเลือกสรร ในวันที่ **31สิงหาคม พ.ศ.2559**

ตามหลักสูตร ดังนี้

**ภาค ก ภาค ข เวลา** 09.00 น. ถึง 12.00 น. สอบข้อเขียน (คะแนนเต็ม 100คะแนน)

* ความรู้ทั่วไป และ ความสามารถเฉพาะตำแหน่ง

ภาค คเวลา 13.00 น. เป็นต้นไป สอบสัมภาษณ์และความคิดริเริ่มสร้างสรรค์ ปฏิภาณ ไหวพริบ (คะแนนเต็ม 50 คะแนน)

**7. เกณฑ์การตัดสิน**

ผู้ที่จะถือว่าเป็นผู้ผ่านการเลือกสรรจะต้องได้คะแนนการสอบข้อเขียนการสัมภาษณ์ แผ่นแต่ละภาครวมแล้วไม่ต่ำกว่าร้อยละ 60 โดยจะจัดลำดับที่เรียงจากผู้ได้คะแนนรวมสูงสุดลงมาตามลำดับในกรณีที่คะแนนรวมเท่ากันทุกภาค ให้ดูคะแนนข้อเขียน ถ้าคะแนนข้อเขียนเท่ากันให้ผู้ที่ได้รับหมายเลขประจำตัวสอบก่อน เป็นผู้ที่อยู่ในลำดับที่สูงกว่า การจัดจ้างจะเป็นไปตามลำดับคะแนนที่สอบได้

**8. การประกาศรายชื่อผู้ผ่านการสรรหาและเลือกสรร**

โรงเรียนเจียรวนนท์อุทิศ 2 จะประกาศรายชื่อผู้ผ่านการการเลือกสรรภาย **ในวันที่ 1กันยายน2559**ณ โรงเรียนเจียรวนนท์อุทิศ 2 หรือเว็บไซต์สำนักงานเขตพื้นที่การศึกษาประถมศึกษานครราชสีมา เขต 3

**9. การเรียกตัวผู้ผ่านการสรรหาและการเลือกสรรให้มารายงานตัว**

9.1 การเรียกตัวผู้ผ่านการสรรหาและการเลือกสรรในครั้งแรก ให้ถือตามประกาศขึ้นบัญชีผู้ผ่าน การสรรหาและการเลือกสรรโดยการเรียกตัวผู้มีสิทธิได้รับการจ้าง จำนวน 1 อัตรา ผู้ที่ผ่านการสรรหาและการเลือกสรรในลำดับที่ 1 ให้มารายงานตัว และทำสัญญาจ้าง ณ โรงเรียนเจียรวนนท์อุทิศ 2ในวันที่1 กันยายน2559

9.2 การเรียกตัวครั้งต่อไป หากมีตำแหน่งว่าง โรงเรียนเจียรวนนท์อุทิศ 2 จะเรียกตัวเรียงลำดับที่

**10. การจัดทำสัญญาจ้างผู้ผ่านการเลือกสรร**

ผู้ผ่านการเลือกสรรในลำดับที่ 1 จะต้องมาทำสัญญาจ้าง ณ โรงเรียนเจียรวนนท์อุทิศ 2 ภายในวันที่ 1 กันยายน2559

ประกาศ ณ วันที่ 11สิงหาคม พ.ศ. 2559



ลงชื่อ

(นายสุรชัย แพงเพ็ง)

ผู้อำนวยการโรงเรียนเจียรวนนท์อุทิศ 2

**ปฏิทินการเลือกสรรบุคคลเป็นพนักงานราชการทั่วไปตำแหน่งครูผู้สอน**

**โรงเรียนเจียรวนนท์อุทิศ 2 สำนักงานเขตพื้นที่การศึกษาประถมศึกษานครราชสีมา เขต 3**

|  |  |  |  |
| --- | --- | --- | --- |
| ที่ | ขั้นตอนการปฏิบัติงาน | วัน เดือนปี | หมายเหตุ |
| 1 | ประกาศรับสมัคร | วันที่ 15 – 19 สิงหาคม 2559 |  |
| 2 | รับสมัคร | วันที่ 22- 28 สิงหาคม2559 |  |
| 3 | ประกาศรายชื่อผู้มีสิทธิเข้ารับการเลือกสรร | วันที่ 29 สิงหาคม 2559 |  |
| 4 | สอบข้อเขียนและสอบสัมภาษณ์ | วันที่ 31 สิงหาคม2559 |  |
| 5 | ประกาศรายชื่อผู้ผ่านการเลือกสรร | วันที่ 1 กันยายน 2559 |  |
| 6 | รายงานตัวและทำสัญญาจ้างที่โรงเรียนเจียรวนนท์อุทิศ 2 | วันที่ 1 กันยายน 2559 |  |

**หลักสูตรการประเมินสมรรถนะบุคคลเพื่อเลือกสรรเป็นพนักงานราชการทั่วไป**

**โรงเรียนเจียรวนนท์อุทิศ 2**

**(แนบท้ายประกาศโรงเรียนเจียรวนนท์อุทิศ 2 ลงวันที่ 11 สิงหาคม พ.ศ. 2559)**

.....................................................................................

**หลักสูตรการประเมินสมรรถนะ กลุ่มงานบริหารทั่วไป ตำแหน่งครูผู้สอน**

**ภาค ก ความรอบรู้ความสามารถทั่วไป ความรู้ความเข้าใจเกี่ยวกับความประพฤติและการปฏิบัติของวิชาชีพครู (50 คะแนน)**

**ภาค ข ความรู้ความสามารถที่ใช้เฉพาะตำแหน่ง (คะแนนเต็ม 50 คะแนน)**

**ภาค คความเหมาะสมกับตำแหน่ง (คะแนนเต็ม 50 คะแนน) ให้ประเมินโดยวิธีการสัมภาษณ์ สังเกต ตรวจสอบเอกสาร หรือวิธีอื่นที่เหมาะสม ได้แก่ วิธีคิด บุคลิกประจำตัว กริยาท่าทาง ท่วงทีวาจา ปฏิภาณไหวพริบ วิสัยทัศน์ในการปฏิบัติงาน ความคิดริเริ่มสร้างสรรค์ ความรู้ความเข้าใจ หรือความความคิดเห็นเกี่ยวกับงานการมีมนุษยสัมพันธ์ การให้บริการที่ดี**